Kaffe er en drik, der i sit udgangspunkt består af kaffebønner og kogt vand. Kaffe kan laves på forskellige måder, så den enten er meget stærk eller mild.
Kaffe i sin mest simple udgave omtales ofte som Americano, når den serveres mindre koncentreret (med et højt indhold af vand) og som Espresso når den serveres meget koncentreret (med et lavt indhold af vand).
Derudover findes der utallige typer af kaffedrikke med mælk - Café Latte, Cappuccino, Cortado, Mocha, Flat White osv.
Nogle typer kaffe kan være tilsat ekstra ingredienser, fx kunstige aromastoffer. Hos Dinluksus forhandler vi dog udelukkende rene og naturlige kaffer, som kun er blevet udsat for en ristning på vores gasrister.
Der er mange forskellige måder, hvorpå man kan lave kaffe. De mest almindelige metoder er nok at brygge kaffen ved hjælp af filter (pour-over) eller i en stempelkande, men man kan også tilberede sin kaffe ved hjælp af en kaffemaskine eller en espressomaskine.
Kaffe indeholder koffein, og dette stof kan have en stimulerende effekt på kroppen. Koffein kan dog have en negativ effekt på nogle mennesker, og derfor anbefales folk med fx mavesår eller hjerteproblemer at afholde sig fra at drikke kaffe.